《门多长者车》
宋代·林希逸

窄窄柴门下，多应隐士居。时人皆障面，长者竞迂车。

罗雀宁辞客，瓜牛旧有庐。高轩诗李贺，都骑赋相如。

痛饮宜投辖，何心更曳裾。辛勤有此室，鄙矣羡金鱼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。